റെയില്വേയില് ജോലി വാഗ്ദാനം ചെയ്ത് തട്ടിപ്പ് മുഖ്യ പ്രതി അറസ്റ്റില് കരുനാഗപ്പള്ളി: റെയില്വേയില് ജോലി വാഗ്ദാനം ചെയ്ത് തട്ടിപ്പ് നടത്തിയ കേസിലെ മുഖ്യ പ്രതി അറസ്റ്റില്. പാവുമ്ബ തോട്ടത്തില് വീട്ടില് മുരളീധര 64നെയാണ് കരുനാഗപ്പള്ളി പൊലീസ് അറസ്റ്റ് ചെയ്തത്. കരുനാഗപ്പള്ളി, ഓച്ചിറ, പാവുമ്ബ മേഖലകളില് യുവാക്കള്ക്ക് റെയില്വേയില് എന്ജിനിയറായും ടിടിആര് ആയും ജോലി വാഗ്ദാനം ചെയ്ത് ലക്ഷങ്ങള് തട്ടിയ കേസിലെ പ്രധാന പ്രതിയാണ് പോലീസ് പിടിയിലായത്. 2019 ജൂണ് 17 മുതല് ജൂലൈ വരെയുള്ള കാലയളവില് തമിഴ്നാട് തിരുച്ചിറപ്പള്ളിയിലുള്ള റെയില്വേ ട്രെയിനിങ് ഇന്സ്റ്റിറ്റ്യൂട്ടിലെ വ്യാജ കോള്ലെറ്റര് യുവാക്കള്ക്ക് നല്കിയായിരുന്നു തട്ടിപ്പ് നടത്തിയത്. വൈദ്യ പരിശോധനയ്ക്ക് എന്ന പേരില് സെന്ട്രല് റെയില്വേ ഓഫീസിനു സമീപമുള്ള സ്ഥലത്ത് ഉദ്യോഗാര്ഥികളെ എത്തിച്ച് വ്യാജ വൈദ്യ പരിശോധന നടത്തുകയും 70 ലക്ഷം രൂപ തട്ടിയെടുക്കുകയും ചെയ്തു . സ്ഥലംമാറ്റം വാങ്ങി നല്കാമെന്നു പറഞ്ഞു റെയില്വേ ജീവനക്കാരില് നിന്നും ഇയാള് പണം തട്ടിയിട്ടുണ്ടെന്ന് പൊലീസ് പറഞ്ഞു. ഗീതാറാണി എന്നയാളും കേസില് പ്രതിയാണ്. ഇവരെ 2020 ല് സമാനമായ തട്ടിപ്പിന് അറസ്റ്റ് ചെയ്തിട്ടുണ്ട് കരുനാഗപ്പള്ളി എസ്എച്ച്ഒ ഗോപകുമാറിന്റെ നേതൃത്വത്തില് നടത്തിയ അന്വേഷണത്തില് എസ്ഐമാരായ ജയശങ്കര്, രാജേന്ദ്രന്, റസല് ജോര്ജ്, എഎസ്ഐമാരായ ഷാജിമോന്, നന്ദകുമാര് എന്നിവരാണ് പ്രതിയെ പിടികൂടിയത്.The post റെയില്വേയില് ജോലി വാഗ്ദാനം ചെയ്ത് തട്ടിപ്പ് മുഖ്യ പ്രതി അറസ്റ്റില് first appeared on MalayalamExpressOnline.